
των, οικιών και πολυκατοικιών στην περιφέρεια της Α.Δ. Κοζάνης. . 4 

Όροι ίδρυσης και λειτουργίας καταστημάτων πώλησης οινοπνευματωδών 
ποτών και κέντρων διασκέδασης στην περιφέρεια της Α.Δ. Κοζάνης. 5 
Μέτρα τάξης κατά την προεκλογική περίοδο στην περιφέρεια της Α.Δ. Κο¬ 


ζάνης . 6 

Σύσταση ίδιου Νομικού Προσώπου στην Κοινότητα Ανθούσας Ν. Αττικής 
με την επωνυμία «Σχολική Επιτροπή 3θέσιου Δημοτικού Σχολείου Νη¬ 
πιαγωγείου Ανθούσας». 7 

Σύσταση ίδιου Νομικού Προσώπου στην Κοινότητα Κουβαρά Ν. Αττικής με 
την επωνυμία «Σχολική Επιτροπή Δημοτικού Σχολείου - Νηπιαγω¬ 
γείου Κοινότητας Κουβαρά» . 8 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2054552/12500/0025 (1) 


Παροχή της εγγύησης του Δημοσίου στην Τράπεζα Εργασίας για την κάλυψη 
των εγγυητικών επιστολών που θα εκδώσει για λογαριασμό της ΕΒΟ Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

ϊ. Τις διατάξεις των Α.Ν. 747/1945 και 9/1967 και του άρθρου 8 του Ν. 
1266/1982. 

2. Το από 19.8.91 έγγραφο της Τράπεζας Εργασίας, με το οποίο μας γνω¬ 
ρίζει ότι θα εκδώσει δύο (2) εγγυητικές επιστολές υπέρ της ΕΒΟ Α.Ε. απευθυνό¬ 
μενες προς το Υπουργείο Άμυνας της Κυπριακής Δημοκρατίας για την προμή¬ 
θεια υλικών. 

3. Το απόσπασμα πρακτικού συνεδρίασης του Διοικητικού Συμβουλίου της 
ΕΛΛΗΝΙΚΗΣ ΒΙΟΜΗΧΑΝΙΑΣ ΟΠΛΩΝ Α.Ε. με αριθμό 320 της 26.6.91. 

4. Το έγγραφο του Υπουργείου Εθνικής Άμυνας με αριθμό Φ 800/87/ 
182258/17.7.91 με το οποίο μας γνωρίζει ότι συνηγορεί για την παροχή εγ¬ 
γύησης του Ελληνικού Δημοσίου. 

5. Το έγγραφο της ΕΒΟ Α.Ε. με αριθμό 1238/ΧΣ/δΚ/28.6.91 με το 


οποίο ζητάει την εγγύηση του Ελληνικού Δημοσίου για την κάλυψη των δύο (2) 
εγγυητικών επιστολών. 

6. Το υπ’ αριθ. 955/9.8.91 έγγραφο της Διεύθυνσης Νομισματικής Πολιτι¬ 
κής και Τραπεζικών Εργασιών της Τράπεζας της Ελλάδος, αποφασίζουμε: 

Παρέχουμε την εγγύηση του Ελληνικού Δημοσίου στην Τράπεζα Εργασίας 
Α.Ε. και υπέρ της Ελληνικής Βιομηχανίας Όπλων (ΕΒΟ) Α.Ε. για την κάλυψη 
σε περίπτωση κατάπτωσης των κατωτέρω εγγυητικών επιστολών που θα εκ- 
δώσει η Τράπεζα Εργασίας κατ’ εντολή της ΕΒΟ Α.Ε. 

α) Εγγυητική επιστολή προκαταβολής ύψους δρχ. (οοη) 1.329.999.538 
λήξης 30.10.93 και 

β) Εγγυητική επιστολή καλής εκτέλεσης ύψους δρχ. (οοη) 227.999.921 λή¬ 
ξης 30.10.93, απευθυνόμενες προς την Κυβέρνηση της Κυπριακής Δημοκρα¬ 
τίας. Λ 

Το Ελληνικό Δημόσιο παραιτείται από την εφαρμογή και τις ενστάσεις των 
άρθρων 855 και 867 και διατηρεί τα δικαιώματα και τις ενστάσεις που απορρέ¬ 
ουν από τα άρθρα 853, 858, 862 και 863 του Α.Κ. 

Με την απόφαση αυτή αναλαμβάνουμε την υποχρέωση σε περίπτωση κατά¬ 
πτωσής των ανωτέρω εγγυητικών επιστολών να καταβάλουμε στην Τράπεζα 
Εργασίας μέσα σε δύο (2) μήνες από τη λήξη εκάστης εγγυητικής επιστολής τα 
ποσά που προέρχονται από την ανωτέρω αιτία πλέον τόκων Υπερημερίας κα¬ 
θώς επίσης σε περίπτωση που θα ζητηθεί επιστροφή του ποσού προκαταβολής, 
τούτο θα αυξηθεί κατά το ποσό των τόκων που θα υπολογισθεί από την ημέρα 
λήψης της προκαταβολής από τον πωλητή μέχρι την ημέρα της επιστροφής του 
ποσού της προκαταβολής με επιτόκιο ΕΙΒΟΚ + 3/8% το χρόνο και μετά από 
προηγούμενη βεβαίωση των ποσών αυτών στην αρμόδια ΔΟΥ στο λογαριασμό 
Νο 555, σύμφωνα με τη διάταξη του Π.Δ/τος αριθ. 16/89 (ΦΕΚ 6/89 τ.Α’) 
και της εγκυκλίου μας αριθ. 98348/2945/8.8.79. 

Καθορίζουμε προμήθεια υπέρ του Δημοσίου 1% για την παρεχόμενη εγγύ¬ 
ηση του, την οποίαν θα εισπράττει η Τράπεζα Εργασίας και θα την αποδίδει στο 
Δημόσιο, σύμφωνα με τα έγγραφά μας 98346/2944/8.8.79,98348/2945/ 
8.8.79, και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Φεβρουάριου 1992 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

Αριθ. 2016953/1455/0024 (2) 

Ανάκληση της απόφασης 49972/1574/1.6.1988 του 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1993 Π.Δ/τος «Διαχείριση νομικών προσώ¬ 
πων από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α’ 175/24.10.1958) «Τροποποίηση 
του από 20.1.1923 Π.Δ/τος». 

3. Το Π.Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 49972/1574/1.6.88 «Ανάθεση της διαχείρισης 
διαφόρων Κρατικών Παιδικών Σταθμών, μεταξύ των οποίων είναι και ο Κ.Π.Σ. 
Λιμένος - Χερσονήσου, μεταξύ της Τράπεζας της Ελλάδας. 

5. Το έγγραφο της Τράπεζας της Ελλάδας αριθ. 5668/20.2.92 με το οποίο 
ζητείται η μεταφορά της ταμιακής διαχείρισης του ανωτέρω Ν.Π.Δ.Δ. από την 
Τράπεζα της Ελλάδος (Υποκ/μα Ηρακλείου) στην ΕΤΕ (Υποκ/μα Λιμένος - 
Χερσονήσου). 

6. Την απόφαση του Υπουργού των Οικονομικών αριθ. 1092170/1378/ 
0006/15.10.91 (ΦΕΚ 846/Β/15.10.1991) «Μεταβίβαση της εξουσίας να 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


υπογράφουν με εντολή Υπουργού στον Γεν. Γραμματέα, Γεν. Δ/ντή, στους 
Προϊσταμένους Δ/νσεων, Τμημάτων κ.λπ.», αποφασίζουμε: 

Ανακαλούμε την ανωτέρω απόφασή μας αριθ. 49972/1574/1.6.1988 
αναφορικά με την ανάθεση της Ταμιακής διαχείρισης του Κρατικού Παιδικού 
Σταθμού Λιμένος Χερσονήσου στην Τράπεζα της Ελλάδος (Υποκ/μα Ηρα¬ 
κλείου) και ορίζουμε όπως το ταμιακό υπόλοιπο του λογ/αμού μεταφερθεί σε 
λογαριασμό που θα τηρείται στην Εθνική Τράπεζα της Ελλάδος (Υποκ/μα Λι¬ 
μένος Χερσονήσου 805). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαρτίου 1992 

Με εντολή Υπουργού 
Ο Διευθυντής 
Γ. ΚΑΡΤΣΩΝΑΣ 

Αριθ, 114/014 421 (3) 

Τροποποίηση διατάξεων του Καταστατικού του Ταμείου Επικουρικής 
Ασφαλίσεως Χημικών. 

Ο ΥΦΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 6 του Ν.Δ. 906/1941 «Περί ιδρύ- 
σεως Ταμείου Επικουρικής Ασφαλίσεως Χημικών» (ΦΕΚ 459/1941 τ.Α'). 

2. Τα άρθρα 23 παρ. 1 στοιχ. στ και 24 παρ. 1 και 2 στοιχ. γ’, 26 παρ. 1 και 
27 παρ. 1 στοιχ. δ του Ν. 1558/85 (137 τ.Α'). 

3. Την αριθ. πρωτ. Υ 1540/18.9.91 (ΦΕΚ 754 τ.Β') Κοινή απόφαση του 
Πρωθυπουργού και του Υπουργού Υγείας, Πρόνοιας και Κοινωνικών Ασφαλί¬ 
σεων. 

4. Το άρθρο 14 του Π.Δ. 105/88 (Α 46). 

5. Τη γνωμοδότηση του Συμβουλίου Κοινωνικής Ασφαλείας που διατυπώ¬ 
θηκε στις συνεδριάσεις του 40η/11.11.1991 και 4 ίη/20.11.91 της ΚΣΤ. πε¬ 
ριόδου. 

6. Τις από 2426/8/21,2.1991 και 2458/40/15.10.1991 αποφάσεις του 
Δ.Σ. του Ταμείου, αποφασίζουμε: 

Άρθρο 1 

Το άρθρο 4 του Καταστατικού του Ταμείου Επικουρικής Ασφαλίσεως Χημι¬ 
κών αντικαθίσταται ως ακολούθως: 

Άρθρο 4 
Ασφαλισμένοι 

Στην ασφάλιση του Ταμείου υπάγονται υποχρεωτικά: 

1. Οι πτυχιούχοι ή διπλωματούχοι Χημικού τμήματος ή του τμήματος της 
Βιοχημείας ανωτάτης Σχολής της ημεδαπής ή της αλλοδαπής, ήτοι Ελληνικού 
Πανεπιστημίου ή Σχολής Χημικών Μηχανικών Ελληνικού Πολυτεχνείου ή Πα¬ 
νεπιστημίου ή Πολυτεχνείου της αλλοδαπής των οποίων το πτυχίο είναι τουλά¬ 
χιστον ισότιμο προς το πτυχίο" ανωτάτης Σχολής Χημικών της ημεδαπής, της 
ισοτιμίας αναγνωριζομένης υπό της Πολιτείας κατά τας εκάστοτε ισχύουαας 
διατάξεις, που ασκούν στην ημεδαπή το επάγγελμα του Χημικού ή Χημικού 
Μηχανικού ή Βιοχημικού ή του παρέχοντος συναφή εργασία της οποίας το αντι¬ 
κείμενο έχει σχέση με τις γνώσεις και την επιστήμη της Χημείας ως ελεύθεροι 
επαγγελματίες, ή ως εργαζόμενοι σε δική τους επιχείρηση ή εταιρική επιχεί¬ 
ρηση, είτε ως παρέχοντες εξηρτημένη εργασία σε οιονδήποτε εργοδότη φυσικό ή 
νομικό πρόσωπο δημοσίου ή ιδιωτικού δικαίου ή στο Δημόσιο ασχέτως με τη 
θέση που κατέχουν και τα διοικητικά καθήκοντα που ασκούν στην υπαλληλική 
ιεραρχία του Δημοσίου ή στην ιδιωτική επιχείρηση. 

Ως παρέχοντες εξηρτημένη εργασία στο Δημόσιο ή στα Ν.Π.Δ.Δ. νοούνται οι 
οινωτέρω πτυχιούχοι ή διπλωματούχοι που υπηρετούν ως υπάλληλοι μόνιμοι ή 
δόκιμοι, ή έκτακτοι, ή με σύμβαση ιδιωτικού δικαίου ορισμένου ή αορίστου χρό¬ 
νου, ή με σύμβαση μισθώσεως έργου απασχολούμενοι είτε σε χημικά εργαστή¬ 
ρια, είτε ως καθηγητές σε όλες τις βαθμίδες της δημόσιας εκπαίδευσης ή της 
εποπτευομένης υπό του Δημοσίου ιδιωτικής εκπαίδευσης. 

Επίσης υπάγονται στην υποχρεωτική ασφάλιση του Ταμείου οι ανωτέρω πτυ- 
χιούχοι ή διπλωματούχοι οι απασχολούμενοι σε ιδιωτικά Φροντιστήρια ή Εργα¬ 
στήρια ελευθέρων σπουδών σε Γ ραφεία χημικών μελετών, εις παροχήν χημικών 
συμβουλών ή οδηγιών ως τεχνικοί σύμβουλοι επιχειρήσεων, εις κατ’ οίκον διδα¬ 
σκαλία του μαθήματος της Χημείας, ως επίσης και οι απασχολούμενοι με την 
εμπορία και διάθεση ή διαφήμιση στην κατανάλωση χημικών προϊόντων, φαρ¬ 
μάκων ή ιδιοσκευασμάτων και γενικά προϊόντων παραγομένων με ολική ή με¬ 
ρική χημική επεξεργασία. 

Η ασφάλιση διακόπτεται μόνο στην περίπτωση που ο ασφαλισμένος παύει να 
ασκεί το ως άνω επάγγελμα του Χημικού ή Χημικού Μηχανικού Α' Βιοχημικού 
και υποβάλλει στο Ταμείο σχετική έγγραφη δήλωση συνοδευόμενη με βεβαίωση 
της οικείας Δημόσιας Οικονομικής Υπηρεσίας (Οικ. Εφορίας) Φορολογίας Εισο¬ 
δήματος. 

"Οπου οι διατάξεις του παρόντος Καταστατικού ρυθμίζουν δικαιώματα και 
υποχρεώσεις των υπαγομένων στην ασφάλιση του Ταμείου Χημικών και Χημι- 
κών Μηχανικών, εφαρμόζονται εφεξής και στους υπαγομένους στην ασφάλιση 


Βιοχημικούς. 

2. Οι υπάλληλοι της Ένωσης Ελλήνων Χημικών που έχουν το πτυχίο Χημι¬ 
κού ή Χημικού Μηχανικού που αναφέρεται στην προηγούμενη παρ. 1 του ίδιου 
άρθρου». 

Άρθρο 2 

Στο τέλος της παρ. 1 του άρθρου 5 του Καταστατικού του Ταμείου Επικουρι¬ 
κής Ασφαλίσεως Χημικών προστίθεται εδάφιο γ' ως ακολούθως: 

«γ. Οι εργοδότες υποχρεούνται μόλις προσλάβουν ή απολύσουν μισθωτό που 
υπάγεται στην υποχρεωτική ασφάλιση του Ταμείου να αναγγείλουν την πρόσ- 
ληψη ή την απόλυση αυτή στις υπηρεσίες του Ταμείου. Επίσης υποχρεούνται να 
παρέχουν εγγράφως στο Ταμείο κάθε πληροφορία που ζητείται από αυτό για μι¬ 
σθωτούς που έπαυσαν να εργάζονται σ’ αυτούς για να παρέχουν βεβαίωση στον 
κάθε εργαζόμενο χημικό ότι παρεκράτησαν και απέδωσαν στο Ταμείο τις ασφα¬ 
λιστικές εισφορές ασφαλισμένου και εργοδότη κατά το χρονικό διάστημα της ερ¬ 
γασίας του. 

'Οταν ο εργοδότης παραλείψει να αναγγείλει στο Ταμείο την πρόσληψη από 
αυτόν μισθωτού που υποχρεωτικά υπάγεται στην ασφάλιση του Ταμείου μέσα σ’ 
ένα χρόνο από την πρόσληψη, εκτός από κάθε άλλη συνέπεια από τη μη κατα¬ 
βολή μέσα στις νόμιμες προθεσμίες των ασφαλιστικών εισφορών που προβλέπο-, 
νται από τις διατάξεις του παρόντος και τις διατάξεις των ποινικών νόμων, επι¬ 
βαρύνεται και με εφάπαξ ποσό ίσο με το 25% των οφειλομένων εισφορών που 
καταλογίζονται από το Ταμείο για όλο το χρονικό διάστημα που δεν είχε γίνει 
αναγγελία απασχολήσεως του μισθωτού». 

Άρθρο 3 

Οι παράγραφοι 2 και 3 του άρθρου 8 του Καταστατικού του Ταμείου Επικου¬ 
ρικής Ασφαλίσεως Χημικών, τροποποιούνται ως εξής: 

«2. Η προσμέτρηση του αναγνωριζόμενου χρόνου εις τον πραγματικόν συντά¬ 
ξιμον χρόνον, χωρεί μετά την πλήρη εξόφληση της οφειλής για την εξαγορά του 
χρόνου αυτού και εφόσον δεν έχει ληφθεί υπόψη από άλλο φορέα επικουρικής 
ασφάλισης. Η εξόφληση της οφειλής γίνεται είτε εφάπαξ είτε σε δόσεις καθοριζο- 
μένας υπό του Διοικητικού Συμβουλίου. 

3. Οφειλαί ασφαλισμένων εξ αναγνωρίσεως χρόνου ασκήσεως του επαγγέλ¬ 
ματος του Χημικού ή Χημικού Μηχανικού ή Βιοχημικού στο εξωτερικό ως και 
οφελαί υπαλλήλων του Ταμείου των υποχρεωτικώς ασφαλισμένων σ’ αυτό, 
από αναγνώριση χρόνου υπηρεσίας αυτών στο Ταμείο, ως εκτάκτων ή επί συμ- 
βάσει, εξοφλούνται είτε εφάπαξ είτε σε δόσεις καθοριζόμενος από το Διοικητικό 
Συμβούλιο, ο αριθμός των οποίων δεν μπορεί να υπερβαίνει τις είκοσι τέσσερις 
(24), το δε από την οφειλή αυτή υπόλοιπο που θα υπάρχει κατά το χρόνο εξόδου 
του οφειλέτου από την ενεργό υπηρεσία για συνταξιοδότηση καταβάλλεται εξ 
ολοκλήρου (εφάπαξ). 

Το αυτό ισχύει και εις την περίπτωση που ολόκληρος ο αναγνωριζόμενος 
χρόνος υπηρεσίας έχει διανυθεί στο εξωτερικό. Η καταβολή της συντάξεως στις 
ανωτέρω περιπτώσεις αρχίζει μετά την πλήρη εξόφληση της οφειλής». 

Άρθρο 4 

Τα εδάφια α,β,γ,δ,ε, και στ' της παραγράφου 1 του άρθρου 9 του Καταστατι¬ 
κού του Ταμείου Επικουρικής Ασφαλίσεως Χημικών, τροποποιούνται ως ακο¬ 
λούθως, αναριθμουμένων των εδαφίων ζ,η,θ,ι,ια, αντίστοιχα, σε ια, ιβ, ιγ, ιδ και 
ιε. 

«Άρθρο 9 
Πόροι 

I. Πόροι του Ταμείου είναι: . 

α. Εισφορά των ασφαλισμένων πτυχιούχων Χημικών ή Χημικών Μηχανι- 
κών ή Βιοχημικών που παρέχουν οποιαδήποτε εξηρτημένη εργασία σε εργο¬ 
δότη, που ορίζεται σε ποσοστό 5% επί των αποδοχών αυτών. 

β. Εισφορά του εργοδότη που απασχολεί Χημικό ή Χημικό Μηχανικά ή Βιο¬ 
χημικό σε οποιαδήποτε εργασία, που ορίζεται σε ποσοστό 5% επί των απόδο-- 
χών αυτού. 

γ. Ως αποδοχές εις τα ανωτέρω εδάφια α και β λαμβάνονται τα υπό της εκά¬ 
στοτε ισχυούοης Συλλογικής Σύμβασης Εργασίας Χημικών Βιομηχανίαις, που 
αφορά τους όρους αμοιβής και εργασίας των Χημικών όλης της χώρας, είτε έχει 
κηρυχθεί εκτελεστή είτε έχει κηρυχθεί υποχρεωτική για όλους τους Χημικούς 
της χώρας, καθοριζόμενα ως κατώτατα όρια μηνιαίων μισθών, αναλόγως του 
συνόλου των ετών εργασίας από της ενάρξεως της ασκήσεως του επαγγέλματος 
και καταβαλλόμενα από του υπό της Σ.Σ.Ε. οριζομένου χρόνου. 

Αν τυχόν οι καταβαλλόμενες αποδοχές είναι κατώτερες των βασικών αποδο¬ 
χών της ανωτέρω Συλλογικής Συμβάσεως Εργασίοις και ο μισθωτός απασχο¬ 
λείται με πλήρες ωράριο εργασίας, η εισφορά ασφαλισμένου και εργοδότου ορί¬ 
ζεται με βάση τις βασικές αποδοχές της Συλλογικής Συμβάσεως Εργασίοις. Σε 
περίπτωση που οι καταβαλλόμενες αποδοχές είναι κατώτερες των βασικών 
αποδοχών της Σ.Σ. Εργασίας, γιατί ο ασφαλισμένος απασχολείται αποδεδειγ¬ 
μένα με μειωμένο ωράριο εργασίας, η εισφορά υπολογίζεται επί των αποδοχών 
τούτων, αλλά ο χρόνος ασφαλίσεως θα είναι ανάλογος προς το ποσοστό που 
αντιστοιχεί το σύνολο των καταβληθεισών μειωμένων αποδοχών, σε σχέση προς 
το σύνολο των καταβαλλομένων μηνιαίων αποδοχών βάσει της Σ.Σ. Εργασίας 
κατά το αυτό χρονικό διάστημα, για πλήρη απασχόληση. 

δ. Εισφορά των ασφαλισμένων που ασκούν το επάγγελμα του ελευθέρου 
επαγγελματία ή εργάζονται σε δική τους επιχείρηση ή σε εταιρική επιχείρηση 

στην οποία προσφέρουν ως εταίροι ή μέτοχοι προσωπική εργασία όπως αναφέ- 
ρεται στο άρθρο 4, ορίζεται σε ποσοστό 8% επί των αποδοχών, όπως αυτές κα¬ 
θορίζονται στο παραπάνω εδάφιο γ. 

ε. Εισφορά των ασφαλισμένων τακτικών Δημοσίων υπαλλήλων Χημικών ή 
Χημικών Μηχανικών, Βιοχημικών καθώς και των ασφαλισμένων υπαλλήλων 
του Ταμείου καθορίζεται σε ποσοστό 5% επί του βασικού μισθού τους μετά του 
χρονοεπιδόματος και του επιδόματος Α.Τ.Α. ή αντιστοίχου αυτής μελλοντικού 
επιδόματος. ' 

Κράτηση δεν ενεργείται στο Τμήμα των τακτικών αποδοχών που υπερβαίνει 
τον μηνιαίο βασικό μισθό του πρώτου κλιμακίου του ν. 1505/.84 (194 Α) 
όπως θα ισχύει κάθε φορά προσαυξημένο με το επίδομα χρόνου υπηρεσίας 60% 
και τα ποσά της Α.Τ.Α. που αντιστοιχούν, ανάλογα με την κλιμάκωση αυτής ή 
αντιστοίχου αυτής μελλοντικού επιδόματος. Σε κάθε πάντως περίπτωση, οι 
αποδοχές που υπόκεινται σε κράτηση, εναρμονίζονται με,τα ισχύοντα εκάστοτε 
για τους τακτικούς δημοσίους υπαλλήλους που ασφαλίζονται στα Ταμεία Αρω¬ 
γής Δημοσίων Υπαλλήλων (άρθρο 10 Ν. 1554/85 (97 Α). 

στ. Εισφορά των απασχολουμένων Χημικών ή Χημικών Μηχανικών και Βιο- 
μηχανικών των απασχολουμένων με την ιδιότητα του εκτάκτου ή με σύμβαση 
εργασίας ή με ημερομίσθιο στο Δημόσιο με εξηρτημένη σχέση δημοσίου ή ιδιω¬ 
τικού δικαίου σε ποσοστό 8% επί των αποδοχών που ορίζονται στο εδάφιο γ του 
άρθρου αυτού. 

Εφόσον όμως οι αποδοχές τους ορίζονται με βάση διάταξη νόμου ή Υπουρ¬ 
γική Απόφαση ή σύμβαση ιδιωτικού δικαίου ή εισφορά σε ποσοστό 8% υπολογί¬ 
ζεται επί των αποδοχών αυτών που δεν μπορεί να είναι ανώτερες από τις προ- 
βλεπόμενες στο εδάφιο ε του άρθρου αυτού. 

ζ. Οι διατάξεις του εδαφίου ε του παρόντος άρθρου εφαρμόζονται και επί των 
ασφαλισμένων χημικών ή Χημικών Μηχανικών ή Βιοχημικών που απασχολού¬ 
νται σε Νομικά πρόσωπα Δημοσίου Δικαίου, ιδρύματα και Οργανισμούς Δημο¬ 
σίου δικαίου ή ιδιωτικού Δικαίου ή τοιούτους Τοπικής Αυτοδιοικήσεως, εφόσον 
έχουν αναμφισβητήτως βάσει διατάξεων νόμου την ιδιότητα και τα δικαιώματα 
του τακτικού δημοσίου υπαλλήλου. 

Στην περίπτωση των ασφαλισμένων των απασχολουμένων στους ανωτέρω 
εργοδότες που δεν έχουν την ιδιότητα και τα δικαιώματα του τακτικού δημοσίου 
υπαλλήλου εφαρμόζονται αναλόγως οι διατάξεις των εδαφίων α,β και γ του άρ¬ 
θρου αυτού. 

η. Εφάπαξ εισφορά εγγραφής από κάθε ασφαλισμένο ανερχομένη σε ποσοστά 
14% επί του βασικού μισθού της ανωτέρω Σ.Σ.Ε. του αντιστοιχούντος τα χρό¬ 
νια υπηρεσίας του κατά το χρόνο της πληρωμής της εισφοράς. 

θ. Εφάπαξ εισφορά λόγω γάμου από κάθε έγγαμο ασφαλισμένο, ως και εφά¬ 
παξ εισφορά από κάθε άγαμο ασφαλισμένο, που είναι προστάτης μελών οικογέ¬ 
νειας, τα οποία μπορούν να τύχουν παροχής από το Ταμείο, ανερχομένη σε πο¬ 
σοστό 20% επί του βασικού μισθού της ανωτέρω, Σ.Σ.Ε. του αντιστοιχούντος 
στα χρόνια υπηρεσίας του ασφαλισμένου κατά το χρόνο της πληρωμής της ει¬ 
σφοράς. 

ι. Επίσης εφάπαξ εισφορά ανερχομένη σε ποσοστά 7% επί του ανωτέρω βασι¬ 
κού μισθού για το πρώτο τέκνο του εγγάμου ασφαλισμένου, 5% επί του αυτού 
βασικού μισθού για το δεύτερό τέκνο και 3% επί του αυτού βασικού μισθού για 
το τρίτο τέκνο αυτού. Για πέραν του τρίτου τέκνα δεν καταβάλλεται εφάπαξ ει¬ 
σφορά. Η ανωτέρω εισφορά καταβάλλεται εντός έτους από της γεννήσεως εκά- 
στου τέκνου. Η εισφορά των παραπάνω ειδαφίων η, θ και ι του παρόντος δεν 
υπόκειται σε παραγραφή». 

Άρθρο 5 

Η παράγραφος 1 του άρθρου 12 του Καταστατικού του Ταμείου Επικουρικής 
Ασφαλίσεως Χημικών, αντικαθίσταται ως ακολούθως: 

«Δικαιούνται Συντάξεως» 

1. Συντάξεις γήρατος. 

α. Ο αποχωρών εκ της εργασίας ασφαλισμένος εφόσον έτυχε συντάξεως από 
τον Οργανισμό κυρίας ασφαλίσεως ή από το Δημόσιο και έχει συμπληρώσει του¬ 
λάχιστον 480 μήνες χρόνο ασφαλίσεως στο Ταμείο ανεξαρτήτως ηλικίας. 

β. Ο αποχωρών εκ της εργασίας ασφαλισμένος εφόσον έτυχε συντάξεως από 
τον Οργανισμό κυρίας ασφαλίσεως ή από το Δημόσιο και έχει συμπληρώσει 
χρόνο ασφαλίσεως 420 μηνών και ηλικία 58 ετών. 

γ. Ο αποχωρών εκ της εργασίας ασφαλισμένος εφόσον έτυχε συντάξεως από 
τον Οργανισμό κυρίας ασφαλίσεως ή από το Δημόσιο και έχει συμπληρώσει 
χρόνο ασφαλισέως 400 μηνών και ηλικίας 60 ετών. 

δ. Ο αποχωρών εκ της εργασίας ασφαλισμένος εφόσον έτυχε συντάξεως από 
τον Οργανισμό κυρίας ασφαλίσεως ή από το Δημόσιο και έχει συμπληρώσει 
χρόνο ασφαλίσεως 360 μηνών και ηλικίας 62 ετών. 

ε. Ο αποχωρών εκ της εργασίας ασφαλισμένος εφόσον έτυχε συντάξεως από 
τον Οργανισμό κυρίας ασφαλίσεως ή από το Δημόσιο και έχει συμπληρώσει 
χρόνο ασφαλίσεως 300 μηνών και ηλικία 63 ετών. 

στ. Ο αποχωρών ή απολυόμενος εκ της εργασίας ασφαλισμένος εφόσον έτυχε 
συντάξεως από τον Οργανισμό κυρίας ασφαλίσεως ή από το Δημόσιο κι έχει συ¬ 
μπληρώσει χρόνο ασφαλίσεως τουλάχιστον 204 μηνών. 

Εάν δεν έχει συμπληρώσει χρόνο ασφαλίσεως 204 μηνών έχει συμπληρώσει 
όμως χρόνο ασφαλίσεως 180 μηνών έχει το δικαίωμα να ζητήσει την αναγνώ¬ 
ριση του υπολειπόμενου χρόνου μέχρι τη συμπλήρωση των 204 μηνών. 

Για την εξαγορά του χρόνου αυτού λαμβάνονται υπόψη οι αποδοχές και η ει¬ 
σφορά που ισχύουν κατά το χρόνο υποβολής της σχετικής αίτησης. 

Όπου προβλέπεται εργοδοτική εισφορά το ποσό της εξαγοράς υπολογίζεται 


επί του συνόλου της εισφοράς ασφαλισμένου και εργοδότη και βαρύνει τον εδια- 
φερόμενο. 

Για τη θεμελίωση συνταξιοδοτικού δικαιώματος απαιτείται η ολοσχερής εξό¬ 
φληση του ποσού της εξαγοράς». 

Άρθρο 6 

Η παράγραφος 1 του άρθρου 18 του Καταστατικού του Ταμείου Επικουρικής 
Ασφαλίσεως Χημικών, αντικαθίσταται ως εξής: 

1. Η σύνταξη διακόπτεται από της 1ης του επομένου μηνός εκείνου κατά τον 
οποίο ο συνταξιούχος θα ασκήσει εκ νέου το επάγγελμα του Χημικού, ως τούτο 
προσδιορίζεται εις το άρθρον 4 του Καταστατικού ή συνεχίζει χωρίς να διακόψει 
την άσκηση του επαγγέλματος του Χημικού το οποίον ασκούσε προηγουμένως, 
είτε ως μισθωτός, είτε ως ελεύθερος επαγγελματίας, από την άσκηση του 
οποίου να αποκερδαίνει κατά μήνα ποσό ανώτερο του τριακονταπενταπλαοίου 
(35πλασίου) του εκάστοτε ημερομισθίου του ανειδίκευτου εργάτη. 

Αν από την νέα εργασία ή τη συνέχιση της προηγούμενης, έχει αποδοχές ίσες 
ή κατώτερες του 35/πλασίου του εκάστοτε ημερομισθίου του ανειδίκευτου ερ¬ 
γάτου, η σύνταξη δεν διακόπτεται, αλλά καταβάλλονται οι ανάλογες εισφορές 
(εργοδοτική, εργατική) στο διπλάσιο επί των αποδοχών που καταβάλλονται στο 
συνταξιούχο. 

Ότάν αρθεί ο λόγος της διακοπής της συντάξεως η καταβολή εκ νέου της συ¬ 
ντάξεως αρχίζει από την πρώτη (1η) του επομένου μηνός εκείνου εντός του 
οποίου έπαυσε να υπάρχει ο λόγος της διακοπής. Σε καμμιά περίπτωση δεν κα¬ 
ταβάλλονται οι συντάξεις που αντιστοιχούν στο χρονικό διάστημα κατά το οποίο 
έχει διακοπεί η σύνταξη. Αν έχει εισπράξει συντάξεις κατά παράβαση της ανω¬ 
τέρω διατάξεως ο εισπράξας υποχρεούται να επιστρέφει τα αντίστοιχα ποσά ως 
παρανόμους εισπραχθέντα με το νόμιμο τόκο υπερημερίας. Το δε Διοικητικό 
Συμβούλιο παραπέμπει την υπόθεση εις τον αρμόδιο Εισαγγελέα για την 
άσκηση της ποινικής διώξεως του υπαιτίου». 

Άρθρο 7 

Στο τέλος της παραγράφου 1 του άρθρου 23 του Καταστατικού του Ταμείου 
Επικουρικής Ασφαλίσεως Χημικών προστίθεται εδάφιο η ως ακολούθως: 

«η. Η έναρξη καταβολής της συντάξεως σε εσφαλισμένο του Ταμείου, ανα¬ 
στέλλεται εφόσον οφείλονται στο Ταμείο ασφαλιστικές εισφορές, για χρονικό διά¬ 
στημα της υποχρεωτικής του ασφαλίσεως στο Ταμείο από υπαιτιότητα αυτού, 
μέχρι της εξοφλήσεως αυτών». 

Άρθρο 8 

Η ισχύς των διατάξεων της Υπουργικής Απόφασης αρχίζει από τη δημο¬ 
σίευσή της στην Εφημερίδα της Κυβερνήσεως, εκτός των διατάξεων του άρθρου 
4 αυτής που ισχύει από την 1η του επόμενου μήνα από εκείνον της δημοσίευσης 
της παρούσας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Μαρτίου 1992 

Ο ΥΦΥΠΟΥΡΓΟΣ 

Δ. ΣΙΟΥΦΑΣ 
---♦- 

Αριθ. 1023/2/7 ' (4) 

Νυκτοφύλακες, φύλακες, κλειθροποιοί και μέτρα ασφαλείας καταστημάτων, οι¬ 
κιών και πολυκατοικιών στην περιφέρεια της Α.Δ. Κοζάνης. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΚΟΖΑΝΗΣ 
Έχοντας υπόψη τις διατάξεις: 

1. Του άρθρου 12, παρ. 3 και 4, του Ν. 1481/84 (ΦΕΚ Α' τ. 152) «οργανι¬ 
σμός Υπουργείου Δημόσιας Τάξης», όπως συμπληρώθηκε η παράγραφος 3 με 
το άρθρο 1 παρ. 4 του Ν. 1590/86 (ΦΕΚ Α’ τ.49). 

2. Του άρθρου 33 του Π.Δ. 161/88 (ΦΕΚ Α' τ.74) «αναδιάρθωση, σύ¬ 
σταση, οργάνωση και λειτουργία περιφερειακών Υπηρεσιών της Ελληνικής 
Αστυνομίας». 

3. Των άρθρων 134 και 135 του Π.Δ. 141/91 (ΦΕΚ Α' τ.58) «αρμοδιότη¬ 
τες οργάνων και υπηρεσιακές ενέργειες του προσωπικού του Υποργείου Δημό¬ 
σιας Τάξης και θέματα οργάνωσης Υπηρεσιών», καθορίζουμε: 

Άρθρο 1 

Νυχτοφύλακες και φύλακες καταστημάτων, αποθηκών, επιχ/σεων 
κ.λπ. και κλειθροποιοί. 

1. Για την άσκηση του επαγγέλματος του νυχτοφύλακα ή φύλακα καταστή¬ 
ματος, αποθήκης και οποιοσδήποτε άλλης επιχειρήσεως και του κλειθροποιού, 
απαιτείται άδεια της Αστυνομικής Διεύθυνσης Κοζάνης. 

2. Για τη χορήγηση της ανωτέρω άδειας υποβάλλονται από τους ενδιαφερο¬ 
μένους στο οικείο Τμήμα Ασφάλειας για την Πόλη της Κοζάνης και Πτολ/δας, 
για την υπόλοιπη περιφέρεια στο οικείο Αστυνομικό Τμήμα, τα εξής δικαιολογη- 
τικά: 

α. Αίτηση, στην οποία αναγράφονται τα πλήρη στοιχεία ταυτότητας και ο 
χώρος ή το μέσο άσκησης του επαγγέλματος. 

β. Υπεύθυνη δήλωση του Ν. 1599/86, στην οποία θα δηλώνεται η μόνιμη 
κατοικία του ενδιαφερομένου. 

γ. Απόσπασμα Ποινικού Μητρώου, 
δ. Τέσσερις (4) πρόσφατες φωτογραφίες. 

3. Η άδεια αυτή χορηγείται μόνο σε πρόσωπα τα οποία: 

α. Είναι μόνιμοι κάτοικοι της εδαφικής αρμοδιότητας της Α.Δ. Κοζάνης, 
β. Δεν έχουν καταδικασθεί για αδικήματα, τα οποία προβλέπονται από τα άρ¬ 
θρα 372, 373, 374, 374α, 377, 380, 381, 382, 384α, 385, 386, 387, 
388, 390, 394 και 399 του Ποινικού Κώδικα, καθώς και για παραβάσεις των 
νόμων περί ναρκωτικών, όπλων, εκρηκτικών υλών και εκρηκτικών μηχανημά¬ 
των και, γενικά που δεν κρίνονται επικίνδυνα στη δημόσια τάξη και ασφάλεια. 

4. Η άδεια αυτή ισχύει για ένα (1) έτος και ανανεώνεται με τις αυτές προϋπο¬ 
θέσεις, είναι δε προσωπική και δεν μεταβιβάζεται σε άλλο πρόσωπο, ούτε κλη¬ 
ρονομείται. 

5. Σε περίπτωσή που ο κάτοχος τέτοιας άδειας έπαυσε, για οποιοδήποτε 
λόγο, να ασκεί το επάγγελμα, υποχρεούται να παραδόσει αυτή αμέσως στην 
Αστυνομική Διεύθυνση Κοζάνης. 

Άρθρο 2ο 

Υποχρεώσεις νυχτοφυλάκων, φυλάκων 

1. Οι νυχτοφύλακες και οι φύλακες δεν επιτρέπεται να απομακρύνονται, κατά 
τη διάρκεια της υπηρεσίας τους, από τη θέση ή τομέα ευθύνης τους, και υποχρε- 
ούνται να ασκούν συνεχή και ουσιαστική επιτήρηση αυτού, για την έγκαιρη επι¬ 
σήμανση και ματαίώση' οποιοσδήποτε παράνομης πράξης κατά των καταστη¬ 
μάτων, επιχειρήσεων κ.λπ. του τομέα τους. 

- Όταν αντιληφθούν οποιαδήποτε τέτοια έκνομη ενέργεια ή απόπειρα και γε¬ 
νικά κάθε ύποπτη κίνηση υποχρεούνται, εκτός από τα άλλα, να ειδοποιούν αμέ¬ 
σως την αρμόδια Αστυνομική Αρχή ή τα πλησιέστερα ευρισκόμενα Αστυνομικά 
όργανα, με τα οποία οφείλουν να συνεργάζονται, σε ό,τι αφορά την ασφάλεια του 
τομέα ευθύνης τους. 

Άρθρο 3ο 

Υποχρεώσεις Κλειθροποιών 

1. Το επάγγελμα του Κλειθροποιού, κατά την έννοια της παρούσας Αστυνο¬ 
μικής Διάταξης, ασκεί εκείνος ο οποίος: 

α. Πωλεί, κατασκευάζει ή επισκευάζει κλειδιά κάθε τύπου, που χρησιμεύουν 
για την ασφάλιση, ή το άνοιγμα θυρών οικιών, διαμερισμάτων, καταστημάτων, 
αυτοκινήτων, χρηματοκιβωτίων, γραφείων, βαλιτσών και γενικά κάθε αντικεί¬ 
μενο για το οποίο απαιτείται χρήση κλειδιού. 

β. Χρησιμοποιεί για το άνοιγμα των ανωτέρω χώρων και αντικειμένων κάθε 
πρόσφορο τεχνικό μέσο, καλούμενος για το σκοπό αυτό από τους ενδιαφερομέ¬ 
νους. 

2. Κάθε Κλειθροποιός, εφοδιασμένος με την προβλεπόμενη, από την πα¬ 
ρούσα Αστυνομική Διάταξη άδεια, υποχρεούται: 

α. Να έχει ανηρτημένη άδεια άσκησης επαγγέλματος σε εμφανές μέρος του 
καταστήματος του και μέσα σε προσθήκη (κορνίζα) και να επιδεικνύει αυτή σε 
κάθε ζήτηση Αστυνομικού οργάνου για έλεγχο. 

β. Να τηρεί βιβλίο, αριθμημένο, και θεωρημένο από το οικείο Τμήμα Ασφά¬ 
λειας ή Αστυνομικό Τμήμα, στο οποίο να καταχωρεί: 

2. Το όνομα, επώνυμο, πατρώνυμο, τη διεύθυνση κατοικίας και το τηλέφωνο 
του πελάτη. Τα στοιχεία αυτά θα λαμβάνει υποχρεωτικά από την αστυνομική 
ταυτότητα, διαβατήριο, δίπλωμα οδήγησης, ή οποιοδήποτε άλλο επίσημο έγ¬ 
γραφο αυτού. 

2. Το είδος της εργασίας που προσέφερε στον πελάτη του (π.χ. κατασκευή 
κλειδιού θύρας διαμερίσματος, γραφείου κ.λπ.) και τον ακριβή τόπο προσφοράς 
της εργασίας του (οδός, αριθμός, όροφος). 

3. Ο κλειθροποιός δύναται να αρνηθεϊ την παροχή των υπηρεσιών του σε 
άτομα που στερούνται επισήμων αποδεικτικών στοιχείων ταυτότητάς τους ή δεν 
φαίνονται κάτοχοι ή ιδιοκτήτες των χώρων ή αντικειμένων για τα οποία ζητεί¬ 
ται η εργασία του, υποχρεούμενος στις περιπτώσεις αυτές να απευθύνεται στην 
αρμόδια Αστυνομική Αρχή για τη διακρίβωση της αλήθειας. 

Επίσης υποχρεούνται οι κλειθροποιοί, ή άλλοι τεχνίτες ή έμποροι, οι οποίοι 
αντιλαμβάνονται πρόθεση ατόμου για την απόκτηση κλείθρων ή κλειδιών για 
παράνομους σκοπούς, να ειδοποιούν αμέσως την αρμόδια Αστυνομική Αρχή και 
να, παρέχουν σ’ αυτήν κάθε πληροφορία (στοιχεία ταυτότητας, χαρακτηριστικά 
κ.λπ.), που απαιτείται για τον εντοπισμό αυτού. 


Άρθρο 4ο 

1. Η Αστυνομική Αρχή, που χορήγησε άδεια σε νυκτοφύλακα, φύλακα ή 
κλειθροποιό, δύναται να ακακαλέσει αυτή, αν μεταβληθούν οι προϋποθέσεις της 
χορήγησής της. 

2. Επίσης δύναται, μετά καταδίκη ή εφόσον οι κάτοχοι τέτοιων αδειών παρέ- 
βησαν κατ’ επανάληψη υποχρεώσεις της παρούσας, να αφαιρέσει επί δεκαπέντε 
(15) ημέρες τη χορηγηθείσα άδεια και σε υποτροπή οριστικά, σύμφωνα με το 
άρθρο 134 του Π.Δ. 141/91. 

Άρθρο 5ο 

Υποχρεώσεις Διευθυντών καταστημάτων, Τραπεζών, Γραφείων κ.λπ. 
για τη λήψη μέτρων ασφαλείας. 

1. Οι Διευθυντές των πάσης φύσεως καταστημάτων, αποθηκών και οποιοσ¬ 
δήποτε άλλης επιχείρησης, υποχρεούνται να λαμβάνουν όλα τα τεχνικά μέτρα, 
που επιβάλλονται για την αποτελεσματική ασφάλεια αυτών και να συμμορφώ¬ 
νονται επακριβώς προς τις έγγραφες υποδείξεις της αρμόδιας Αστυνομικής Αρ¬ 
χής, για τη λήψη πρόσθετων μέτρων ασφαλείας. 

2. Κατά τις ώρες, και ιδιαίτερα τις νυκτερινές, που τα καταστήματα είναι 
κλειστά, δεν επιτρέπεται η διατήρηση στις προθήκες τους κοσμημάτων και, γε¬ 
νικά, εμπορευμάτων μεγάλης αξίας, εφόσον οι προθήκες αυτές δεν προστατεύο¬ 
νται επαρκώς μιε ρολά ή κατάλληλα σιδηρά κιγκλιδώματα. 

Επίσης απαγορεύεται η τοποθέτηση στις προθήκες κοσμημάτων ιδιαίτερα 
μεγάλης αξίας, τα οποία πρέπει να φυλάσσονται σε χρηματοκιβώτια ή ειδικά ερ¬ 
μάρια ασφαλείας. 

3. Κατά τη διάρκεια της νύκτας το εσωτερικό των πάσης φύσεως καταστη¬ 
μάτων πρέπει να φωτίζεται επαρκώς και να υπάρχει δυνατότητα επισκόπησης 
του εσωτερικού αυτών και έξω. Η επισκόπηση αυτή θα γίνεται από οπή, ικανών 
διαστάσεων, η οποία θα ανοιχθεί σε πρόσφορο σημείο της πρόσοψης. 

4. Οι Διευθυντές καταστημιάτων, Τραπεζών, Γραφείων και γενικά Επιχειρή¬ 
σεων, οι οποίοι επιτρέπουν την διανυκτέρευση υπαλλήλων τους μέσα στο κατά¬ 
στημά τους, υποχρεούνται να ενημερώνουν εγγράφως για το γεγονός αυτό την 
αρμόδια Αστυνομική Αρχή. 

Άρθρο 6ο 

Υποχρεώσεις θυρωρών Πολυκατοικιών 

1. Οι θυρωροί πολυκατοικιών, λαμβάνοντας, μιε οποιοδήποτε τρόπο, γνώση 
τέλεσης εγκλήματος, ατυχήματος ή άλλης σοβαρής αταξίας μέσα στην πολυκα¬ 
τοικία, που εργάζονται, υποχρεούνται να αναγγείλουν το γεγονός αυτό αμέσως 
στην αρμόδια Αστυνομική Υπηρεσία. 

2. Την ίδια υποχρέωση έχουν και όταν διαπιστώνουν την εγκατάλειψη ανα¬ 
σφαλίστων διαμερισμιάτων, γραφείων ή καταστημάτων της πολυκατοικίας από 
τους ενοίκους ή προσωπικό των Γραφείων κ.λπ. 

Άρθρο 7ο 

Οι αρχηγοί οικογενειών υποχρεούνται να λαμβάνουν τα απαραίτητα μέτρα 
για την ασφάλεια των κατοικιών τους, ιδιαίτερα δε κατά τις νυκτερινές ώρες και 
κατά το χρόνο της απουσίας των ενοίκων. Επιπλέον, εάν για οποιονδήποτε λόγο 
πρόκειται να απουσιάσουν από την οικία τους για ικανό χρονικό διάστημα, επι¬ 
βάλλεται να γνωστοποιούν, έγκαιρα την απουσία τους αυτή στην αρμόδια Αστυ¬ 
νομική Αρχή, για την άσκηση της επιβαλλόμενης επιτήρησης. 

Άρθρο 8ο 

1. Οι παραβάτες της παρούσας, η οποία ισχύει από της νόμιμης δημοσίευσής 
της, σε ολόκληρη την περιφέρεια της Α.Δ. Κοζάνης, διώκονται και τιμωρούνται, 
σύμφωνα με τις διατάξεις των άρθρων 446 και 459 του Π.Δ., εφόσον από άλλη 
διάταξη δεν τιμωρούνται βαρύτερα. 

2. Η εκτέλεση της παρούσας ανατίθεται στους Αστυνομικούς υπαλλή¬ 
λους. 

3. Η υπ’ αριθ. 12/1980 αστυνομική διάταξη της πρώην Δ.Χ. Κοζάνης, κα- 
ταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

(Αριθ. έγκρισης Νομάρχη Κοζάνης 4/27.2.1992). 

Κοζάνη, 22 Ιανουάριου 1992 

Ο Διευθυντής 
ΣΩΚΡΑΤΗΣ ΦΩΤΙΟΥ 

-Ψ- 

Αριθ. 1023/2/8 (5) 

Όροι ίδρυσης και λειτουργίας καταστημάτων πώλησης οινοπνευματωδών πο¬ 
τών και κέντρων διασκέδασης στην περιφέρεια της Α.Δ. Κοζάνης. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΚΟΖΑΝΗΣ 
Έχοντας υπόψη τις διατάξεις: 

1. Του άρθρου 12, παρ. 3 και 4, του Ν. 1481/84 (ΦΕΚ Α'τ. 152) «οργανι¬ 
σμός Υπουργείου Δημόσιας Τάξης», όπως συμπληρώθηκε η παράγραφος 3 με 
το άρθρο 1 παρ. 4 του Ν. 1590/86 (ΦΕΚ Α' τ.49). 

2. Του άρθρου 33 του Π.Δ. 161/88 (ΦΕΚ Α' τ.74) «αναδιάρθωση, σύ¬ 
σταση, οργάνωση και λειτουργία περιφερειακών Υπηρεσιών της Ελληνικής 

Αστυνομίας». 

3. Του Ν.Δ.Κ.Θ/1912 «περί εργασίας γυναικών και ανηλίκων». 

4. Του Α.Ν. 2520/1940 «περί υγειονομικών διατάξεων, όπως ισχύει σή¬ 
μερα. 

5. Του Π.Δ. 180/79 «περί όρων ιδρΰσεως και λειτουργίας καταστημάτων 
πώλησης οινοπνευματωδών ποτών και κέντρων διασκέδασης», όπως τροποποι¬ 
ήθηκε και συμπληρώθηκε με το Π.Δ. 231/89 Π.Δ. 457/89 και με το Π,Δ. 
552/1989. 

6. Του Β.Δ. 15/17.5.1976 «περί κανονισμού θεάτρων - κινηματογρά¬ 
φων». 

7. Του Α.Ν. 445/1937 «περί τροποποιήσεως, συμπληρώσεως και κωδικο- 
ποιήσεως των περί κινηματογράφων διατάξεων». 

8. Της υπ’ αριθ. Α1β/8577/83 υγειονομικής διάταξης. 

9. Του άρθρου 135 του Π.Δ. 141/1991, καθορίζουμε: 

Άρθρο Ιο 

Καταστήματα πωλήσεως οινοπνευματωδών ποτών και 
κέτρων διασκεδάσεως. 

Η έννοια των καταστημάτων πώλησης οινοπνευματωδών ποτών και κέ¬ 
ντρων διασκέδασης, προσδιορίζεται από το άρθρο 1 του Π.Δ. 180/1979, όπως 
τροποποιήθηκε με το Π.Δ. 231/1989. 

Άρθρο 2ο 

Άδειες ίδρυσης-εγκατάστασης και λειτουργίας καταστημάτων 
πώλησης Οινοπνευματωδών ποτών και κέντρων διασκέδασης. 

1. Οι άδειες ίδρυσης καταστημάτων πώλησης οινοπνευματωδών ποτών και 
κέντρων διασκέδασης, χωρητικότητας μέχρι (200) καθισμάτων, χορηγούνται 
από τους αρμόδιους Ο.Τ.Α., σύμφωνα με το άρθρο 1 του Π.Δ. 552/1989. 

2. Οι άδειες εγκατάστασης κέντρων διασκέδασης χωρητικότητας άνω των 
(200) καθισμάτων, χορηγούνται από τους αρμόδιους Ο.Τ.Α. μετά προηγού¬ 
μενη γνώμη του Συμβουλίου του άρθρου 2 του Α.Ν. 445/1937, στον Πρόεδρο 
του οποίου διαβιβάζονται μέσω της Αστυνομικής Αρχής που είναι αρμόδια για 
τη χορήγηση της άδειας λειτουργίας, η αίτηση του ενδιαφερόμενον και τα λοιπά 
δικαιολογητικά που μνημονεύονται στο άρθρο 1 παρ. 2 του ΑΝ 445/1937. 

3. Εφόσον δεν έχει ζητηθεί από τους Ο.Τ.Α. η μεταβίβαση της αρμοδιότητας 
χορήγησης άδειας ίδρυσης ή εγκατάστασης, η αρμοδιότητα αυτή ασκείται από 
την Αστυνομική Αρχή, που είναι αρμόδια για την έκδοση της άδειας λειτουργίας 
καταστήματος πωλήσεως οινοπνευματωδών ποτών ή κέντρου διασκεδάσεως. 
Στην περίπτωση αυτή εκδίδεται ενιαία άδεια ιδρύσεως και λειτουργίας ή εγκα- 
ταστάσεως και λειτουργίας, αφού τηρηθεί προηγουμένως η νόμιμη διαδικασία 
που προβλέπεται ως ανωτέρω για τους Ο.Τ.Α. 

Άρθρο 3ο 
Όροι Λειτουργίας 

1. Η άδεια λειτουργίας χορηγείται με τους όρους και περιορισμούς του Π.Δ. 
180/1979, όπως ισχύει σήμερα ως και των λοιπών ισχυουσών.διατάξεων μετά 
προσκόμιση στην αρμόδια Αστυνομική Αρχή των ακολούθων δικαιολογητι- 
κών: 

α. Αίτησης, του ενδιαφερομένου. 

β. Απόσπασμα Ποινικού Μητρώου αυτού. 

γ. Οιουδήποτε εγγράφου, από το οποίο να αποδεικνύεται η κυριότητα του αι- 
τούντος ή η μίσθωση απ’ αυτόν, του ακινήτου, στο οποίο θα λειτουργήσει το κα¬ 
τάστημα, ή το κέντρο διασκεδάσεως. 

δ. Βεβαίωση Οικονομικής Εφορίας, περί καταθέσεως δηλώσεως, σύμφωνα 
με το άρθρο 13ξ του Ν. 4045/1960. 

ε. Παράβολου Δημοσίου Ταμείου. 

στ. Σχεδιαγράμματος κατόψεως του καταστήματος σε τρία (3) αντίτυπα. 

ζ. Δύο (2) προσφάτων φωτογραφιών. 

η. Βιβλιαρίου υγείας και 

θ. Των προβλεπομένων ενσημοχαρτοσήμων. 

2. Προκειμένου να χορηγηθεί άδεια λειτουργίας καταστήματος ή κέντρου 
διασκεδάσεως του άρθρου 1 της παρούσας, θα λαμβάνονται υπόψη, από την αρ¬ 
μόδια Αστυνομική Αρχή και οι περί ησυχίας των πολιτών ισχύουσες διατάξεις, 
ως και οι συναφείς τοιαύτες του Γενικού οικοδομικού Κανονισμού. 

3. Στις αίθουσες των κέντρων διασκέδασης, στα οποία, σύμφωνα με τις Αγο- 
ρανομικές και λοιπές διατάξεις, προσφέρεται η ψυχαγωγία του χορού, θα πρέπει 
να υπάρχει ιδιαίτερος χώρος (Πίστα), ο οποίος θα χρησιμοποιείται για το χορό 
των πελατών και την εκτέλεση του καλλιτεχνικού προγράμματος. Ο χώρος αυ¬ 
τός θα είναι ανάλογος του εμβαδού της αίθουσας, μη δυνάμενος να είναι μικρό¬ 
τερος των (3,5) X (3,5) μέτρων, θα έχει δε κατασκευασθεί μονίμως για το 
σκοπό αυτό. 

Άρθρο 4ο 

Φωτισμός Αιθουσών 

Ο φωτισμός, φυσικός ή τεχνητός, εντός των κέντρων διασκέδασης και καταστη¬ 
μάτων, θα είναι επαρκής σε όλη τη διάρκεια της λειτουργίας τους. Επαρκής θε¬ 
ωρείται ο φωτισμός όταν είναι τέτοιας έντασης, ώστε να είναι δυνατή η απρό¬ 
σκοπτη ανάγνωση εφημερίδας από άτομα κανονικής όρασης. 


Άρθρο 5ο 

Προσωπικό 

1. Το προσωπικό των κέντρων διασκέδασης και γενικά των καταστημάτων, 
που καθορίζονται από το άρθρο 1 παρ. 1 του Π.Δ. 180/1979 διακρίνεται σε: α) 
Καλλιτεχνικό και β) Υπαλληλικό. 

2. α. Το καλλιτεχνικό προσωπικό αποτελείται από καλλιτέχνες ημεδαπούς ή 
αλλοδαπούς και των δύο φύλων, οι οποίοι έχουν συμπληρώσει το 18ο έτος της 
ηλικίας τους. 

β. Το υπαλληλικό προσωπικό αποτελούν τα λοιπά, εκτός των καλλιτεχνικών, 
πρόσωπα, τα οποία εργάζονται στο κέντρο διασκεδάσεως ή το κατάστημα με 
οποιαδήποτε σχέση εργασίας. 

Από το προσωπικό αυτό, οι διευθύνοντες το κέντρο διασκέδασης ή κατά¬ 
στημα, πρέπει να έχουν συμπληρώσει το 21ο έτος της ηλικίας τους, οι δε λοιποί 
το 18ο έτος. 

γ. Οι προϋποθέσεις παραμονής και εργασίας του αλλοδαπού προσωπικού 
ρυθμίζονται από την ισχύουσα Νομοθεσία «περί αλλοδαπών*. 

Άρθρο 6ο 

Υποχρεώσεις Διευθυντών και εργαζομένων 

1. Οι διευθυντές των κέντρων διασκέδασης και καταστημάτων υποχρεού- 
νται: 

α. Να απαγορεύουν την είσοδο και παραμονή σ’ αυτά, ανηλίκων και των δύο 
φύλων, μη συμπληρωσάντων το 17ο έτος της ηλικίας τους, εφόσον δεν συνοδεύ¬ 
ονται από τους γονείς ή κηδεμόνες τους. 

β. Να έχουν τοποθετημένη σε εμφανές μέρος της εισόδου του καταστήματος ή 
κέντρου πινακίδα περί απαγόρευσης εισόδου ανηλίκων, όπως στην προηγού¬ 
μενη παράγραφο καθορίζεται. 

γ. Να μη δέχονται, οποιοδήποτε πρόσωπο, για παροχή εργασίας, εφόσον 
αυτό δεν είναι εφοδιασμένο με άδεια, σύμφωνα με το Π.Δ. 180/79. 

δ. Να τηρούν κατάσταση των εργαζομένων με τα πλήρη στοιχεία ταυτότητας 
αυτών. 

ε. Να γνωστοποιούν, εντός 24ώρου στην οικεία Αστυνομική Υπηρεσία την 
αλλαγή κατοικίας ή τη διακοπή εργασίας, προσωρινή ή οριστική, των εργαζο¬ 
μένων. 

στ. Να απαγορεύουν την είσοδο μικροπωλητών. 

2. Το καλλιτεχνικό και υπαλληλικό προσωπικό και τα λοιπά πρόσωπα, περί 
των οποίων το άρθρο 5 της παρούσας, απαγορεύεται: Να προβαίνουν σε απρε¬ 
πείς εκδηλώσεις προς τους θαμώνες. 

Συνυπεύθυνος στην περίπτωση αυτή είναι και ο διευθυντής του κέντρου δια¬ 
σκέδασης ή καταστήματος. 

Άρθρο 7 ο 

1. Οι παραβάτες της παρούσας, η οποία ισχύει σε ολόκληρη την περιφέρεια 
της Α.Δ. Κοζάνης από της νόμιμης δημοσίευσής της, διώκονται και τιμωρού¬ 
νται, σύμφωνα με τις διατάξεις του Α.Ν. 2520/1940, του Π.Δ. 180/1979 και 
των άρθρων 414, 417 και 459 του Ποινικού Κώδικα, ανάλογα με τη βεβαιω¬ 
μένη παράβαση και εφόσον με άλλη διάταξη δεν τιμωρούνται βαρύτερα. 

2. Η εκτέλεση της παρούσας ανατίθεται στους Αστυνομικούς υπαλλή¬ 
λους. 

3. Η υπ’ αριθ. 26/1980 αστυνομική διάταξη της πρώην Δ.Χ. Κοζάνης, κα- 
ταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

(Αριθ. έγκρισης Νομάρχη Κοζάνης 5/27.2.1992). 

Κοζάνη, 22 Ιανουάριου 1992 

Ο Διευθυντής 
ΣΩΚΡΑΤΗΣ ΦΩΤΙΟΥ 

- ♦- 

Αριθ. 1023/2/9 (6) 

Μέτρα τάξης κατά την προεκλογική περίοδο στην περιφέρεια της Α.Δ. Κοζάνης. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΚΟΖΑΝΗΣ 

Έχοντας υπόψη τις διατάξεις: 

1. Των άρθρων 11, 51 και 52 του Συντάγματος. 

2. Του άρθρου 12 παράγραφοι 3 και 4 του Ν. 1481/84 (ΦΕΚ Α' τ. 152) 
«Οργανισμός Υπουργείου Δημόσιας Τάξης», όπως συμπληρώθηκε η παράγρα¬ 
φος 3 με το άρθρο 1 παρ. 4 του Ν. 1590/86 (ΦΕΚ Α' τ. 49) και του άρθρου 62 
παρ. 4 του ίδιου Νόμου. 

3. Του άρθρου 33 του Π.Δ. 161/88 (ΦΕΚ Α' τ. 74) «αναδιάρθωση, σύ¬ 
σταση, οργάνωση και λειτουργία περιφερειακών Υπηρεσιών της Ελληνικής 
Αστυνομία». 

4. Των άρθρων 134 και 136 του Π.Δ. 141/91 (ΦΕΚ Α' τ. 58). 

5. Του Π.Δ. 265/89 (ΦΕΚ 126 Τ.Α') «κωδικοποίηση σ’ ενιαίο κείμενο των 
διατάξεων της νομοθεσίας για την εκλογή βουλευτών». 

6. Του Ν.Δ. 794/71 (ΦΕΚ Α' τ. Α') «περί δημοσίων συναθροίσεων». 

7. Του Β.Δ. 269/1972 (ΦΕΚ 59) τ. Α') «περί εγκρίσεως του κανονισμού 
διαλύσεως δημοσίων συναθροίσεων». 

3. Αποσκοπώντας στη διατήρηση της Δημόσιας Τάξης, ειρήνης και ησυχίας 

του κοινού, πρόσληψη ατυχημάτων, καθώς και στην εξασφάλιση της ελεύθερης 
κυκλοφορίας πεζών και οχημάτων κατά τη διάρκεια της προεκλογικής περιό¬ 
δου, καθορίζουμε: 

Άρθρο Ιο 

Συναθροίσεις 

Οι συναθροίσεις κατά την προεκλογική περίοδο διέπονται από τις διατάξεις 
του άρθρου 11 του Συντάγματος, του Ν.Δ. 794/71 και του ΒΔ 269/72. 

Άρθρο 2ο 
Χρήση Μεγαφώνων 

1. Η χρήση των μεγαφωνικών εγκαταστάσεων κατά την προεκλογική πε¬ 
ρίοδο διέπεται από τις διατάξεις του άρθρου 97 του Π.Δ. 265/89 και από τη 
σχετική απόφαση της παραγράφου 5 αυτού. 

2. Η τοποθέτηση των μεγαφώνων, στις πραγματοποιούμενες σε ανοικτούς 
χώρους συγκεντρώσεις, να γίνεται κατά τρόπο αποκλείοντα ατυχήματα. 

3. Στις ομιλίες - συγκεντρώσεις'που θα πραγματοποιούνται σε κλειστούς χώ¬ 
ρους, η τοποθέτηση των μεγαφώνων να γίνεται στο εσωτερικό και πριν από την 
εσωτερική γραμμή των παραστατών, των θυρών και παραθύρων. 

4. Από της πρωίας της προηγούμενης των εκλογών και κατά την ημέρα ψη¬ 
φοφορίας δεν γίνεται χρήση μεγαφώνων. 

Άρθρο 3ο 

Ίδρυση Εκλογικών Κέντρων 

1. Η ίδρυση Εκλογικών Κέντρων σε κάθε εκλογική περιφέρεια από αυτοτελές 
πολιτικό κόμμα ή από συνασπισμό πολιτικών κομμάτων από υποψήφιο βου¬ 
λευτή, καθώς και από συνδυασμούς υποψηφίων για τις δημοτικές και κοινοτικές 
εκλογές, διέπεται από τις διατάξεις του άρθρου 97 του Π.Δ. 265/1989. 

2. Για την ίδρυση των εκλογικών κέντρων που αναφέρονται στην παράγραφο 
1 του παρόντος άρθρου απαιτείται άδεια του οικείου Διοικητού του Αστυνομικού 
Τμήματος, ο οποίος θα εξετάζει το χώρο: 

α) Από άποψης στατικής ασφαλείας. Για το σκοπό αυτό, δύναται, κατά την 
κρίση του, να ζητά τη γνώμη μηχανικού του δημοσίου ή και ιδιώτη διπλωμα¬ 
τούχου μηχανικού. 

β) Από άποψης διατάραξης της τάξης, λόγω γειτνίασής του με άλλο εκλο¬ 
γικό κέντρο και 

γ) Από πλευράς κυκλοφορίας και συγκοινωνίας, έτσι ώστε από την πραγμα¬ 
τοποίηση συγκεντρώσεων, να μη διακόπτεται κατ’ αρχήν, η κυκλοφορία της πό- 
λεως. 

3. Δεν απαιτείται άδεια για Γραφεία πολιτικών κομμάτων, συνασπισμών πο¬ 
λιτικών κομμάτων και υποψηφίων βουλευτών που υφίστανται, προς της προκή¬ 
ρυξης των εκλογών, ή ιδρύονται μετά την προκήρυξη. Αυτά όμως δεν μπορούν 
να μεταβληθούν σε εκλογικά κέντρα χωρίς άδεια της αρμόδιας Αστυνομικής 
Αρχής, η οποία χορηγείται, εφόσον πληρούνται οι ανωτέρω προϋποθέσεις. 

Η ίδια διαδικασία θα εφαρμόζεται και προκειμένου περί επαγγελματικών 
γραφείων των υποψηφίων βουλευτών. 

Άρθρο 4ο 

Σειρά προτεραιότητας για την ίδρυση εκλογικών κέντρων και την 
πραγματοποίηση προεκλογικών συγκεντρώσεων σε ανοικτό χώρο: 

1. Για τη χορήγηση της άδειας ίδρυσης εκλογικού κέντρου, λαμβάνεται 
υπόψη η σειρά προτεραιότητας κατάθεσης της σχετικής αίτησης στο αρμόδιο 
Αστυνομικό Τμήμα. 

Για τον καθορισμό της προτεραιότητας ο παραλαμβάνων την αίτηση, θα ση¬ 
μειώσει επί του σώματος αυτής ολογράφως και αριθμητικώς την ημερομηνία 
και ώρα κατάθεσής της και το ονοματεπώνυμο του προσκομίσαντα αυτήν. 

Η πράξη αυτή θα υπογράφεται από τον Διοικητή Αξιωματικό του Αστυνομι¬ 
κού Τμήματος και θα σφραγίζεται, θα αποτελεί δε βασικό στοιχείο για τον καθο¬ 
ρισμό σειράς προτεραιότητας του αιτούντος, στον οποίο και θα γνωστοποιείται 
εγκαίρως. 

2. Η αναφερόμενη στην παράγραφο 1 του παρόντος άρθρου διαδικασία θα τη¬ 
ρείται και για τις καταθέσεις αιτήσεων αναγγελίας συγκεντρώσεων, σε ανοι¬ 
κτούς χώρους για προεκλογικές ομιλίες. 

3. Οι αιτήσεις για τους σκοπούς που αναφέρονται στην παράγραφο 1 και 2 
του παρόντος άρθρου, θα γίνονται δεκτές από τη 00.01 ώρα της ημέρας της 
προεκλογικής περιόδου, που είναι η επομένη της δημοσίευσης στην Εφημερίδα 
της Κυβέρνησης του διατάγματος προκήρυξης εκλογών. 

4. Σε περίπτωση ταυτόχρονης κατάθεσης των αιτήσεων, η προτεραιότητα, 
θα καθορίζεται, με τη δύναμη που έχουν τα Κόμματα στη Βουλή, προ της διάλυ¬ 
σης αυτής και προκήρυξης των εκλογών. 

Ανάλογη εφαμογή θα γίνεται και στις Δημοτικές - Κοινοτικές εκλογές. 

5. Για τα Κόμματα ή τους συνασπισμούς, που δεν εκπροσωπούνται στη 
Βουλή, θα γίνεται κλήρωση μόνο μεταξύ αυτών. 

Μεταξύ Κομμάτων και υποψηφίων, θα προηγούνται τα Κόμματα. Μεταξύ 
υποψηφίων, ανεξαρτήτως κόμματος στο οποίο ανήκουν, θα γίνεται κλήρωση. 


Άρθρο 5ο 

Προεκλογική προβολή πολιτικών κομμάτων, υποψηφίων Βουλευτών κλπ. 

Η προεκλογική προβολή των πολιτικών κομμάτων, των Βουλευτών των συν¬ 
δυασμών υποψηφίων για τις δημοτικές και κοινοτικές εκλογές διέπεται από τις 
διατάξεις του άρθρου 97 του Π.Δ. 265/1989. 

Άρθρο 6ο 

Ευταξία σε Εκλογικά Τμήματα 

Κάθε εκλογέας που προσέρχεται για ψηφοφορία υποχρεούται να λαμβάνει 
σειρά προτεραιότητας προσέλευσης και να απομακρύνεται από το Εκλογικό 
Τμήμα αμέσως, μετά την ψηφοφορία, απαγορευομένης κάθε συγκέντρωσης, πε- 
ριξ αυτού. 

Άρθρο 7ο 

Λειτουργία Δημοσίων Κέντρων - θεαμάτων και κυκλοφορία οχημάτων 
Η λειτουργία των δημοσίων γενικά κέντρων, θεαμάτων και κυκλοφορία των 
πάσης φύσεως οχημάτων κατά την ημέρα της ψηφοφορίας ρυθμίζονται με από¬ 
φαση του Υπουργού Δημόσιας Τάξης, σύμφωνα με το άρθρο 42 του Π.Δ. 265/ 

Άρθρο 8ο 

1. Οι παραβάτες της παρούσας, η οποία ισχύει σε ολόκληρη την περιφέρεια της 
Α.Δ. Κοζάνης από της νόμιμης δημοσίευσής της, διώκονται και τιμωρούνται, 
σύμφωνα με τις διατάξεις του άρθρου 459 του Π.Κ., εφόσον με άλλη διάταξη 
δεν τιμωρούνται βαρύτερα. 

2. Η εκτέλεσή της ανατίθεται στους υπαλλήλους της Ελληνικής Αστυνομίας. 

3. Η υπ’ αριθμ. 23/1980 Αστυνομική Διάταξη της πρώην Δ.Χ. Κοζάνης, 
καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

(Αριθμ. έγκρισης Νομάρχη Κοζάνης 6/27.2.1992) 

Κοζάνη, 22 Ιανουάριου 1992 

Ο Διευθυντής 
ΣΩΚΡΑΤΗΣ ΦΩΉΟΤ 

-φ- 

Αριθ. 4877 (7) 

Σύσταση ίδιου Νομικού Προσώπου στην Κοινότητα Ανθούσας Ν. Αττικής με 
την επωνυμία «Σχολική Επιτροπή 3θέσιου Δημοτικού Σχολείου και Νηπια¬ 
γωγείου Ανθούσας». 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του 323/89 Π.Δ/τος. 

2. Τις διατάξεις του άρθρου 5 του Ν. 1894/1990. 

3. Την αριθμ. 10/92 απόφαση του κοινοτικού Συμβουλίου Ανθούσας του 
Νομού Αττικής, αποφασίζουμε: 

1. Συνιστούμε ίδιο Νομικό Πρόσωπο με το όνομα «Σχολική Επιτροπή 3θέ- 
σιου Δημοτικού Σχολείου και Νηπιαγωγείου Ανθούσας» στην Κοινότητα Ανθού¬ 
σας του Νομού Αττικής. 

2. Σκοπός του Νομικού Προσώπου είναι: * 

- Η διοεχείριση των πιστώσεων που διατίθενται για τις λειτουργικές δαπάνες 
καθαριότητας θέρμανσης, φωτισμού, ύδρευσης, τηλεφώνου, αποχέτευσης, ανα¬ 
λωσίμων υλικών κ.λ.π. 

- Η εκτέλεση μικρών έργων για την επισκευή και συντήρηση των διδακτη¬ 
ρίων. 

- Η αποκατάσταση φθορών και ζημιών επίπλων, εξοπλισμού και γενικά των 
διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των σχολικών 
μονάδων με έπιπλα και σκεύη, με βιβλία για τη σχολική βιβλιοθήκη και γενικά 
με όλα τα μέσα που είναι απαραίτητα για τη λειτουργία τους και γενικότερα η 
λήψη όλων των μέτρων που κρίνονται αναγκαία για τη στήριξη της διοικητικής 
λειτουργίας των σχολικών μονάδων. 

3. Το νομικό πρόσωπο διοικείται από 5 μελές Διοικητικό Συμβούλιο αποτε- 
λούμενο από: 

α) Δύο Κοινοτικούς Συμβούλους που ορίζονται από το Κκοινοτικό Συμβού¬ 
λιο, εκ των οποίων ο ένας ως Πρόεδρος 
β) Τον Δ/ντή του Δημοτικού Σχολείου, 
γ) Τον Δ/ντή του Νηπιαγωγείου. 

δ) Έναν (1) εκπρόσωπο του Συλλόγου Γονέων και Κηδεμόνων. 

4. Η θητεία του πρώτου του Διοικητικού Συμβουλίου του νομικού προσώπου 
λήγει με τη λήξη της παρούσης δημοτικής περιόδου. 

Η θητεία των μελών του Δ.Σ. ακολουθεί δημοτική ή κοινοτική περίοδο. 

5. Πόροι του Ν.Π. είναι: 

α) Η ετήσια επιχορήγηση του Δήμου ή της Κοινότητας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχόμενων πραγμάτων ή υπηρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε δημόσια 

αρχή από τον Πρόεδρο του Διοικητικού Συμβουλίου και όταν αυτός απουσιάζει 
ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 27 Φεβουραρίου 1992 

Ο Νομάρχης και α.α. 

Ο Διευθυντής 
ΑΝΔΡΕΑΣ ΠΕΓΚΑΣ 

-Φ- 

Αριθ. 6694 (8) 

Σύσταση ίδιου Νομικού Προσώπου στην Κοινότητα Κουβαρά Ν. Αττικής με την 
επωνυμία «Σχολική Επιτροπή Δημοτικού Σχολείου - Νηπιαγωγείου Κοινό¬ 
τητας Κουβαρά». 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του 323/89 Π.Δ/τος. 

2. Τις διατάξεις του άρθρου 5 του Ν. 1894/1990. 

3. Την αριθμ. 56/91 απόφαση του κοινοτικού Συμβουλίου Κουβαρά του Νο¬ 
μού Αττικής, αποφασίζουμε: 

1. Συνιστούμε ίδιο Νομικό Πρόσωπο με το όνομα «Σχολική Επιτροπή Δημο¬ 
τικού Σχολείου - Νηπιαγωγείου Κουβαρά στην Κοινότητα Κουβαρά» του Νο¬ 
μού Αττικής. 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές δαπάνες 
καθαριότητας θέρμανσης, φωτισμού, ύδρευσης, τηλεφώνου, αποχέτευσης, ανα- 
λωσίμων υλικών κ.λ.π. 

- Η εκτέλεση μικρών έργων για την επισκευή και συντήρηση των διδακτη¬ 
ρίων. 

- Η αποκατάσταση φθορών και ζημιών επίπλων, εξοπλισμού και γενικά των 
διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των σχολικών 
μονάδων με έπιπλα και σκεύη, με βιβλία για τη σχολική βιβλιοθήκη και γενικά 
με όλα τα μέσα που είναι απαραίτητα για τη λειτουργία τους και γενικότερα η 
λήψη όλων των μέτρων που κρίνονται αναγκαία για τη στήριξη της διοικητικής 
λειτουργίας των σχολικών μονάδων. 

3. Το νομικό πρόσωπο διοικείται από εννιαμελές Διοικητικό Συμβούλιο απο- 
τελούμενο από: 

1) Τον εκάστοτε πρόεδρο της Κοινότητας ως Πρόεδρο. 

2) Τρεις Κοινοτικούς Συμβούλους που ορίζονται με απόφαση του Κοινοτικού 
Συμβουλίου. 

3) Τους εκάστοτε Διευθυντές των Δημοτικών Σχολείων Κουβαρά και Πέτας. 

4) Τον εκάστοτε Διευθυντή του Νηπιαγωγείου Κουβαρά. 

5) Από ένα εκπρόσωπο των Συλλόγων γονέων και κηδεμόνων των Δημοτι¬ 
κών Σχολείων Κουβαρά και Πέτας και σε περίπτωση που δεν λειτουργούν σύλ¬ 
λογοι από ένα κάτοικο γονέα μαθητού που θα ορίζονται με απόφαση του Κοινο¬ 
τικού Συμβουλίου. 

4. Η θητεία των μελών του Δ.Σ. ακολουθεί δημοτική ή κοινοτική περίοδο. 

Η θητεία των μελών του Δ.Σ. ακολουθεί τη δημοτική ή κοινοτική περίοδο. 

- 5. Πόροι του Ν.Π. είναι: 

α) Η ετήσια επιχορήγηση του Δήμου ή της Κοινότητας, 
β) Η ετήσια επιχορήγηση του Κράτους. . 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπηρεσιών, 
ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε δημόσια 
αρχή από τον Πρόεδρο του Διοικητικού Συμβουλίου και όταν αυτός απουσιάζει 
ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 26 Φεβουραρίου 1992 

Ο Νομάρχης και α.α. 

Ο Διευθυντής 
ΑΝΔΡΕΑΣ ΠΕΓΚΑΣ 

-Φ- 

ΑΓ0ΡΑΝ0ΜΙΚΕΣ ΔΙΑΤΑΞΕΙΣ 


Αριθ. Α3/729 (9) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 6 
Κατάργηση και τροποποίηση άρθρων της Α.Δ. 14/89, σχετικά με 
πετρελαιοειδή. 

Ο ΥΠΟΥΡΓΟΣ ΕΜΠΟΡΙΟΥ 

^ Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «Οργανισμός του Υπουργείου Εμπορίου» όπως τροπο¬ 
ποιήθηκε μεταγενέστερα. 

3. Το ΠΔ 136/46 «περί Αγορανομικού Κώδικος», όπως τροποποιήθηκε και 


συμπληρώθηκε. 

4. Την ΑΔ 14/89 Κωδικοποίηση Αγορανομικών Διατάξεων, που εκδόθηκαν 
μέχρι 16.2.1989, όπως τροποποιήθηκε και συμπληρώθηκε. 

5. Την με αριθμό πρωτ. Υ-1630/18.12.1991 απόφαση του Πρωθυπουρ¬ 
γού και του Υπουργού Εμπορίου «περί ανάθεσης αρμοδιοτήτων στον Υφυ¬ 
πουργό Εμπορίου». 

6. Το Νόμο 2008/92 (ΦΕΚ 16/Α/1992) περί τροποποίησης και συμπλή¬ 
ρωσης των διατάξεων του Ν. 1571/85 «περί ρυθμίαεως θεμάτων πετρελαϊκής 
πολιτικής και εμπορίας πετραλαιοειδών και άλλες διατάξεις. 

7. Την ανάγκη ανάπτυξης υγιούς ανταγωνισμού στην εμπορία των καυσίμων 
και τη βελτίωση των παρεχομένων υπηρεσιών προς όφελος των καταναλωτών. 

8. Το Π.Δ. 76/92 (ΦΕΚ 35/Α/3.3.1992 σχετικά με τους παράγοντες δια¬ 
μόρφωσης της Ανωτάτης Τιμής Καταναλωτή, τρόπο και βαθμό συμμετοχής 
τους στη διαμόρφωση αυτή για κάθε τύπο βενζινών και ντήζελ, αποφασίζουμε: 

Άρθρο 1 

Μετατάσσουμε: 

(α) Από την αγορανομική κατηγορία των ελεγχομένων ειδών, με διατίμηση 
ή με ποσοστό κέρδους, στην κατηγορία των μη ελεγχομένων ειδών, τα παρα¬ 
κάτω είδη: 

Πετρέλαιό φωτιστικό 

Πετρέλαιο ακάθαρτο εξωτερικής καύσης 
(ΜΑΖΟΥΤ Νοί, Νο2, και Νο3) 

- Υγραέριο που διατίθεται χύμα για την υγραεριοκίνηση αυτ/των. 

- Υγραέριο σε φιάλες περιεκτικότητας πάνω από τρία (3) χιλ/μα. 

(β) Από την κατηγορία των ελεγχομένων ειδών για υπερβολικό κέρδος στην 
κατηγορία των μη ελεγχομένων ειδών, το παρακάτω είδος. 

- Υγραέριο σε φιάλες περιεκτικότητας από τρία (3) χιλ/μα και κάτω. 

Άρθρο 2 

Το άρθρο 416 του Κεφ. 26 της Α.Δ. 14/89 τροποποιείται ως εξής: 

«Τις διατάξεις της παρούσας Αγορανομικής Διάταξης υπάγονται οι βενζίνες 
(δΙίΡΕΚ, ΚΕΟυΐΑΚ, ΑΜΟΛΥΒΔΗ) και το πετρέλαιο (ϋΙΕδΕΕ, κίνησης θέρ¬ 
μανσης) των οποίων οι ανώτατες Τιμές Καταναλωτή καθορίζονται με Υπουρ¬ 
γική απόφαση, σύμφωνα με τον Ν. 2008/92 (ΦΕΚ 16/Α/1992). 

Άρθρο 3 , 

1. Τα παρακάτω άρθρα του Κεφ. 26 της Α.Δ. 14/89 καταργούνται: 

- Άρθρο 418 «Ποσοστό μικτού κέρδους λιανοπωλητών υγρών καυσί¬ 
μων». 

- Άρθρο 419 «Μικτό κέρδος εταιρειών εμπορίας πετρ/ειδών». 

- Άρθρο 426 «Απαγόρευση εκπτώσεων στα πετρελαιοειδή». 

- Άρθρο 436 «Καταβολή εισφοράς από επιχειρήσεις εμπορίας εμφιαλωμένου 
υγραερίου». 

- Η παράγραφος 2 του άρθρου 422 του Κεφ. 26 της Α.Δ. 14/89 καταργέί- 
ται: 

2. Οι παράγραφοι 1 και 4 του άρθρου 422 «διακινητές υγρών καυσίμων και 
υποχρεώσεις τους «τροποποιούνται ως εξής: 

«Παράγραφος 1: Οι πωλήσεις υγρών καυσίμων διενεργούντάι αποκλειστικά 
και μόνο από τις εταιρείες εμπορίας και διανομής πετρελαιοειδών, όπως αυτές 
προσδιορίσθηκαν από τον Νόμο 1571/88 που τροποποιήθηκε με τους Ν. 
1769/88 και 2008/92, ή δια μέσου των πρακτόρων ή παραγγελιοδόχων 
τους, από τους πρατηριούχους (με αντλία ή με άλλα μέσα για θέρμανση) καθώς 
και από τους μεταπωλητές καυσίμου μόνο για θέρμανση, εφόσον αυτοί (μετα¬ 
πωλητές ) έχουν νόμιμη επαγγελματική στέγη και εγκαταστάσεις μόνιμες ή βα¬ 
ρέλια για αποθήκευση ποσοτήτων υγρών καυσίμων που αγοράζουν από τις πα¬ 
ραπάνω Εταιρείες. Στους μεταπωλητές επιτρέπεται να πωλούν υγρά καύσιμα 
και σε εστιατόρια, Ταβέρνες και άλλα παρόμοια καταστήματα». 

«Παράγραφος 4: Οι εταιρείες πετρελαιοειδών υποχρεούνται να εφοδιάζουν 
ολόκληρη την περιφέρεια κάθε Νομού ή Νησιού με τις αναγκαίες ποσότητες 
υγρών καυσίμων. 

Άρθρο 4 

Η παρούσα ισχύει από τη δημοσίευσή της στην Εφημερίδα της Κυβερνήσεως. 

• Οι παραβάτες της παρούσας διώκονται και τιμωρούνται σύμφωνα με τον 
ισχύοντα αγορανομικό κώδικα. 

Αθήνα, 5 Μαρτίου 1992 

* 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΜΑΝΤΖΩΡΗΣ ,- 

♦ 

Αριθ. Α3/737 (10) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 7 
Τήρηση πινακίδων κατά τη λιανική πώληση υγρών καυσίμων. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όργανα*. 




1988 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Το Π.Δ. 397/88 «Οργανισμός του Υπουργείου Εμπορίου» όπως τροπο¬ 
ποιήθηκε μεταγενέστερα. 

3. Το ΠΔ 136/46 «περί Αγορανομικού Κωδικός», όπως τροποποιήθηκε και 
συμπληρώθηκε. 

4. Την ΑΔ 14/89 Κωδικοποίηση Αγορανομικών Διατάξεων, που εκδόθηκαν 
μέχρι 16.2.1989, όπως τροποποιήθηκε και συμπληρώθηκε. 

5. Την με αριθμό πρωτ. Υ-1630/18.12.1991 απόφαση του Πρωθυπουρ¬ 
γού και του Υπουργού Εμπορίου «περί ανάθεσης αρμοδιοτήτων στον Υφυ¬ 
πουργό Εμπορίου». 

6. Το Νόμο 2008/92 (ΦΕΚ 16/Α/1992) περί τροποποίησης και συμπλή¬ 
ρωσης των διατάξεων του Ν. 1571/85 «περί ρυθμίσεως θεμάτων πετρελαϊκής 
πολιτικής και εμπορίας πετραλαιοειδών και άλλες διατάξεις. 

7. Την ανάγκη άμεσης ενημέρωσης και προστασίας του καταναλωτικού κοι¬ 
νού, αποφασίζουμε: ; 

Άρθρο 1 

Μετά το άρθρο 88 του κεφαλαίου 4 της Α.Δ. 14/89 προστίθεται άρθρο 83Α 
που έχει ως εξής: 

«Άρθρο 83Α 

Τήρηση πινακίδων κατά τη λιανική πώληση υγρών καυσίμων. 

1. Οι επιχειρήσεις λιανικής πώλησης υγρών καυσίμων (πρατήρια) υποχρεού- 
νται να έχουν αναρτημένη πινακίδα με τις τιμές πώλησης του κάθε είδους καυσί¬ 
μου που πωλούν κατά μονάδα μέτρησης (λίτρο), ανεξάρτητα από την αναγραφή 
των τιμών επί των αντλιών. 

2. Η ανωτέρω πινακίδα πρέπει να είναι τοποθετημένη στην εμφανέστερη 
θέση του πρατηρίου, φωτιζόμενη δε κατά τις νυκτερινές ώρες, ώστε να είναι 
απολύτως ορατή από τους πελάτες και τους διερχομένους οδηγούς. 

Τα αναγραφόμενα επ’ αυτής στοιχεία (γράμματα και αριθμοί) πρέπει να είναι 
ύψους τουλάχιστον 15 εκατοστών του μέτρου». 

Άρθρο 2 

1. Οι παραβάτες της παρούσας διώκονται και τιμωρούνται σύμφωνα με τις 
διατάξεις του ισχύοντος Αγορανομικού Κώδικα. 

2. Η παρούσα ισχύει σε όλη την χώρα ύστερα από 7 (επτά) ημέρες από την 


δημοσίευσή της στον ημερήσιο τύπο. 

3. Η παρούσα να ανακοινωθεί στον ημερήσιο τύπο και να δημοσιευθεί στην 
Εφημερίδα της Κυβερνήσεως. 

Αθήνα, 6 Μαρτίου 1992 
Ο ΥΦΥΠΟΥΡΓΟΣ 

ΒΑΣΙΛΕΙΟΣ ΜΑΝΤΖΩΡΗΣ 


- ♦-*- 

ΔΙΟΡΘΩΣΕΙΣ ΣΦΑΛΜΑΤΩΝ 


( 11 ) 

Στην 317722/16.2.92 απόφαση του Υπουργού Γεωργίου;, σχετικά με τη 
συγκρότηση του Τεχνικού Συμβουλίου Δασών και συγκεκριμένα στην παρά¬ 
γραφο 3 αυτής, που δημοσιεύθηκε στο ΦΕΚ 134/2.3.92 (τ. Β), διορθώνεται 
από το εσφαλμένο άνομα του Προέδρου του Συμβουλίου «Αναστάσιος Τσαμα- 
διάς* στο ορθό «Βασίλειος Φράγκος» της Δ/ναης Ανάπτυξης Δασικών Πόρων. 

(Από το Υπουργείο Γεωργίας) 


--♦- 

(12 ) 

Στην με Α.Π. ΕΚ:320 απόφαση της 28ης/4.2.92 Συνεδρίασης της Επιτρο¬ 
πής Κεφαλαιαγοράς, που δημοσιεύθηκε στο ΦΕΚ 125/27.2.1992 τ. Β' και 
αφορά μεταβίβαση ποσοστού συμμετοχής των μετόχων της «ΚΑΠΠΑ Α.Χ.Ε.» 
επιφέρεται η πιο κάτω διόρθωση: 

Το λανθασμένο ονοματεπώνυμο «Κανακάρη (Άρη) - Γεώργιο Κομνηνό» 
αντικαθίσταται με το σωστό: «Κοινάρη (Άρη) - Γεώργιο Κομνηνό». 

(Από το Εθνικό Τυπογραφείο) 

-φ- 


(13) 

Στην Φ. 121/Β3/1209/12.3.1992 απόφαση του Υπουργού Παιδείας και 
θρησκευμάτων που δημοσιεύθηκε στο ΦΕΚ 198/23.3.1992 (τ. Β') και αφορά 
κοστολόγηση δωρεάν συγγραμμάτων επιφέρεται η πιο κάτω διόρθωση: 

Από το λανθασμένο «ΕΚΔΟΣΕΙΣ ΑΘΑΝΑΣΙΟΣ ΣΙΑΜΟΥΛΗΣ» στο σωστό: 
«ΕΚΔΟΣΕΙΣ ΑΘΑΝΑΣΙΟΣ ΣΤΑΜΟΥΛΗΣ». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




